Zhantas/Cleaned-Kyrgyz_Wikipedia huggingface dataset:
АКШдагы №1 альбомдордун тизмеси (Billboard)

АКШдагы №1 альбомдордун тизмеси (Billboard 200) - Түндүк Американын жылдын 52 аптасындагы хит-параддардын сап башында келген альбомдорун камтыйт. Мында АКШдагы ырчылардын физикалык жазма ташуучулар боюнча дагы (лазердик диск, грампластинка, кассета), санарип формат боюнча дагы эң өтүмдүү альбомдору эсепке алынат. Апта сайын АКШдагы эң эски Billboard музыкалык журналынын редакциясы тарабынан түзүлгөндүктөн Billboard 200 деп аталат (Billboard журналынын топ 200ү).

 Тарыхы 
1945-жылы 24-мартта Billboard журналы биринчи альбомдук хит-парад жарыялаган. Башында (1950-жылдардын ортосунан тарта) аталган хит-парад (чарт) Top Pop Albums деп аталган. 1967-жылдын 13-майынан тарта ал 200 позициядан турат. 1992-жылы аты азыркыча Billboard 200 деп алмашкан. Маалыматтар жума сайын эсептелип турат. 1991-жылдын 25-майынан бери эң өтүмдүү альбомдордун тизмеси 14000 чамасында музыка ретейлеринен (сатуучусунан) түшкөн маалыматтарды эсептеген Nielsen SoundScan эсеп системи менен түзүлөт. 2005-жылы 29-октябрда интернет-дүкөндөрдөн жана ретейлерлерден санарип жүктөп алууларды (Digital downloads) эсептөөгө багытталган Digital Albums аттуу өзүнчө санарип чарт пайда болгон. Мындагы маалыматтар бирдиктүү Billboard 200 хит-парадына киргизилет.

2014-жылдын декабрынан тарта (13-декабрдагы чарттан баштап) Billboard 200 рейтингинде эсептөө ыкмасы өзгөргөн. Эми кадимки диск сатыгына (Top Album Sales) санариптик онлайн буйрутмалардын жана ойнотуулардын (on-demand streaming + digital track sales) саны кошулду. Жаңы Billboard 200 альбомдон ар бир 10 санарип ырдын сатылышын бир альбомдун сатылышына барабар кылып, альбомдон ойнотулган 1500 ырды (song straems) бир альбомдун сатылылышына барабар кылып эсептейт. Spotify, Beats Music, Google Play жана Xbox Music сыяктуу ири радиокатталмалуу радио-кызматтар (on-demand audio subscription services) эске алынат. Жанрдык альбомдук чарттар (Country, R & B / Hip-Hop, ж.б.) мурдагыдай эле накталай сатыкка карашат (Top Album Sales) 

 Апта саны боюнча Тоp-10догу альбомдор 
Альбомдордун Мыкты Ондугунда апталардын рекорддук санын (Billboard Hot 100 1965-жылдын май айынан 1968-жылдын январь айына чейин) "Обон үнү" (англ. The Sound of Music) деп аталган (ушул эле аталыштагы Бродвей мүзыкылынын экрандалышы) баш ролун Жули Эндрүс ойногон обондуу тасмасынын саунтреги орноткон. 2011-2012-жылдары ырчы Аделдин 21 альбому Billboard 200дүн алдынкы ондугунда 80 жума турган. Бул - ырчылардын арасында рекорддук натыйжа болуп саналат. Буга чейинки (72 жума) рекорд Аланис Мориссеттин "Jagged Little Pill" альбомуна таандык болгон. Төмөндө ондукта бир жылдан (52 жумадан) көбүрөөк болгон альбомдор орун алган.

 Шилтемелер 
Категория:Музыка сыйлыктары
Категория:Музыка жылдыздары
Категория:Billboard
Категория:Ырлар
Уитни Хюстон

Уитни Элизабет Хүстон (англ. Whitney Elizabeth Houston; 1963-жыл 9-август, АКШ, Нү-Жерси, Нүарк - 2012-жыл 11-февраль, АКШ, Калифорния, Беверли-Хиллз) — америкалык поп, соул жана ритм-энд-блюз ырчысы, актриса, продюсер, фотомодель. Дүйнөлүк музыка тарыхындагы коммерциялык жактан эң ийгиликтүү ырчылардын бири. Музыка жаатындагы жетишкендиктери, вокалдык жөндөмү жана чуулгандуу жеке турмушу менен таанымал.

Хүстон супер жылдыз катары 1992-жылы дүйнөлүк прокатка "Жансакчы" (англ. The Bodyguard) тасмасы чыккандан кийин тааныла баштаган. Мында ал (Кевин Костнер менен бирге) баш ролдордун бирин жана негизги музыкалык бөлүктөрдү аткарган. Тасмадагы «I Will Always Love You» (кырг. "Сени дайыма сүйүп жүрөм") балладасы дүйнөлүк хитке айланып, музыка тарыхындагы эң көп сатылган сингл болуп тим болбостон, "сүйүү гимни" деп атыгып, чоң ийгилик жараткан. 400дөн ашык сыйлыктын лауреаты. Булардын ичинде 7 "Грэмми" сыйлыгы жана 31 Billboard Music Award, 22 American Music Award, 7 Soul Train Music Award, 16 NAACP Image Awards, "Эмми", BET Lifetime Achievement Award сыяктуу үн жаздыруу жана көңүл ачуу индустриясынын көптөгөн сыйлык жана байгелери бар.

Гиннес рекорддор Китебиндеги 2009-жылкы маалыматка ылайык Хүстон эң көп сандагы сыйлыкка ээ артистка болуп саналат (англ. The Most Awarded Female Artist of All Time). Хүстондун рекорд-лейблинин айтымына караганда анын жалпы сатылган үн жазмаларынын саны 170 млн нусканы түзөт. Американын үн жазма компаниялары бирикмесинин версиясы боюнча Хүстон АКШнын коммерциялык жактан эң ийгиликтүү ырчыларынын арасында төртүнчү орунду ээлейт: анын бул өлкөдөгү тастыкталган үн жазмаларынын саны 55 млн бирдикти түзөт. Rolling Stone журналы Хүстонду 100 улуу ырчынын арасына кошкон. Мында ал 34-катарда орун алган.

 Өмүр таржымалы 

 Сыйлыктары 

 Шилтемелер 
Категория:Арип боюнча музыканттар
Категория:Продюсерлер арип боюнча
Категория:Арип боюнча актрисалар
Категория:Арип боюнча ырчылар
Ашер

Ашер (англ. Usher, туулгандагы аты - IV Ашер Торренс Реймонд (англ. Usher Terrence Raymond IV); 1978-жыл 14-октябрь, АКШ, Техас, Даллас) — америкалык ырчы жана актер. Коммерциялык жактан эң ийгиликтүү афроамерикалык R&B музыканттардын бири. Учурда дүйнө жүзү боюнча анын альбомдорунун 65 миллион нускасы сатылган. Ал жети "Грэмми" сыйлыгын, төрт World Music Awards сыйлыгын, төрт American Music Award сыйлыгын жана он тогуз Billboard Music Awards сыйлыгын утуп алган. US Records жеке үн жаздыруучу компаниясы бар. Billboard версиясы боюнча эң ийгиликтүү музыканттардын арасында 21-орунду, 2000-жылдардагы эң ийгиликтүү музыканттардын арасында Эминемди алдыга оздуруп, 2-орунду ээлеген. 2010-жылы Glamour журналы аны эң сексуалдуу 50 эркектин тизмесине кошкон.

 Өмүр таржымалы 

 Коомдук ишмердиги 
1998-жылы Ашер Usher's New Look Foundation кайрымдуулук фондун негиздеген.

 Сыйлыктары 

 Шилтемелер 
Категория:АКШ ырчылары
Категория:АКШ актёрлору
Категория:Арип боюнча ырчылар
Категория:Арип боюнча актёрлор
Брүс Сприңстин

Брүс Фредерик Жозеф Сприңстин (англ. Bruce Frederick Joseph Springsteen; 1949-жылы, 23-сентябрда туулган) — америкалык ырчы жана ыр жазуучу. Брүс E Street Band тобундагы аткаруулары аркылуу таанымал. Ал "Босс" аттуу ылыкап атка ээ болуу менен, поэтикалык ырлары, американа, жумушчу класс, кээде жеке мекени Нү-Жерсиге багытталган саясий ыргактарды аткаруу менен, өзгөчө үнү менен жана 1970-жылдардан азыркы учурга чейинки сахнада эң аз 4 саат чуркоосу менен жана сахнадагы узун жана энергетикалык аткаруулары менен кеңири таанымал.

Сприңстиндин альбомдорунда комерциялык жактан ийгилик жараткан рок альбомдор жана ошондой эле элдик ырлар да камтылган. Анын эң ийгиликтүү альбомдорунун бири "Чуркоо үчүн төрөлгөн" (англ. Born to Run, 1975) жана "АКШда туулган" (англ. Born in the U.S.A., 1984) америкалыктардын жүрөгүнөн орун тапкан. Сприңстин дүйнө жүзү боюнча 120 миллиондон ашуун, ал эми АКШда 64 миллиондон ашуун диск сатуу менен дүйнөдөгү эң көп жаздыруу саткан ырчылардын катарын толуктаган. Ал 20 "Грэмми", эки "Алтын Глобус", бир "Оскар" сыяктуу көптөгөн сыйлыктарга ээ болуу менен 1999-жылы Ыр жазуучулардын Даңк Залы жана РокнРолл Даңк залына расмий түрдө кирген. 2009-жылы ал Кэннеди Борборунун медалы менен сыйланган. Ал эми 2013-жылы жылдын MusiCares адамы деп аталып, 2016-жылы Президенттик Эркиндик медалы менен сыйланган.

1991-жылы ал Патти Шиалфага баш кошкон жана экөөнүн Эван Жеймс, Жессика Рэ жана Сэм Райан аттуу үч бааласы бар.

 Өмүр таржымалы 

 Сыйлыктары 

 Шилтемелер 
Категория:20-кылымдын ырчылары
Категория:Арип боюнча ырчылар
Категория:Арип боюнча музыканттар
Меган Трейнор

thumb|Меган Трейнор. 2020-жыл.
Меган Элизабет Трейнор (1993-жылы 22-декабрда туулган) — америкалык ырчы жана ыр жазуучу. Трейнор "Грэмми", "Музыка бизнес ассоциациясында секирик жасаган артист" жана эки Billboard сыйлыктарынын ээси болуу менен эмгеги бааланган аткаруучу.

Трейнор музыкага бала кезинен эле кызыга баштаган. 15 жана 17 жашынын аралыгында ыр жазып, үнүн жаздырып, аткарып жана көз карандысыз үч албом өндүргөн. 2011-жылы Big Yellow Dog Music менен биргеликте ыр жазуу келишимине кол коюп, ыр жазуу карьерасын баштаган. 2014-жылы Epic Records менен үн жаздыруу келишимин түзүү менен Трейнор дебюттук "Аталыш" (англ. Title, 2015) албомун чыгарып атагы өскөн. Бул дебюттук албом АКШдагы Биллборд 200 тизмесинде биринчиликти ээлеп, өлкө ичинде бир миллиондон ашуун көчүрмөдө сатылган. Ошондой эле ал хит ырларга айланган "Толук бас тууралуу" (англ. All About That Bass), "Эриндер кыймылдайт" (англ. Lips Are Movin) жана "Сени жогото тургандай " (англ. Like I'm Gonna Lose You) сыяктүү ырларды чыгарган.

2016-жылы Трейнор "Грэмми" сыйлыгынын "Эң мыкты артист" наамын жеңип алган. 2016-жылы ал "Рахмат" (англ. Thank You) аттуу экинчи эң чоң албомун чыгарып, андагы башкы ыр "Жок" (англ. No) Биллборд 100 тизмесинде үчүнчү катарга чейин көтөрүлгөн. Ал эми 2017-жылы "Мен айыммын" (англ. I'm a Lady) аталышындагы ыры "Смөрфтөр: Жоголгон айыл" (англ. Smurfs: The Lost Village) анимациялык тасмасында саундтрек катары колдонулган.

1950-1960-жылдардагы музыкага таасирленген Трейнордун музыкалык стилин ретро деп атап келишет. Анын ырлары негизинен заманбап аял, келбет жана күчтөндүрүү темаларын камтыйт.

 Өмүр таржымалы 

 Сыйлыктары 

 Шилтемелер 
Категория:Арип боюнча ырчылар
Категория:Арип боюнча музыканттар
Стиви Уандер

Стивленд Хардевей Моррис (төрөлгөндөгү аты: Стивленд Хардевей Жадкинс; 1950-жылы 13-майда туулган) 

Стиви Уандер сахна аты менен белгилүү америкалык музыкант, ырчы, ыр жазуучу, үн жазуу боюнча продюсер жана бир нече аспапта аткаруучу. Бала кезинен абдан зээндүү болгондуктан, 20-кылымдын сын-пикир жагынан да коммерциялык жактан да эң чоң ийгилик жараткан ырчылардын бири катары эсептелинет. Ал Motown Тамла менен 11 жашында келишим түзгөн. Уандер 2010-жылга чейин Motown менен биргеликте иштешүүнү улантып, аткаруу жана үн жаздыруу иштери үчүн кызматташып келген. Анын көздөрү туулгандан кийин аз өтпөй көрбөй калган.

Уандер "Кол коюлуп, мөөр басылып, жеткирилген сендикмин" (англ. Signed, Sealed, Delivered I'm Yours), "Ишенүү" (англ. Superstition), "Дүк мырза" (англ. Sir Duke), "Сен менин жашоомдун шооласысың" (англ. You Are the Sunshine of My Life) жана "Мен сени сүйөм деп айткым келет" (англ. I Just Called to Say I Love You) сыяктуу ырларды; жана "Сүйлөгөн китеп" (англ. Talking Book) , "Ички туюм" (англ. Innervisions) жана "Ырлар жашоо маңызы" (англ. Songs in the Key of Life) аттуу альбомдорун чыгарган. Ал 30дан ашуун АКШдагы эң алдыңкы ондукка кирген хит ырларды жараткан. Ошондой эле ал 25 "Грэмми" сыйлыгына ээ болуп эң көп сыйлыкка ээ болгон жеке аткаруучу мырза аталган. Ал дүйнө жүзү боюнча 100 миллиондон ашуун ыр сатуу менен, ырлары көп сатылган эң алдыңкы 60 ырчынын катарына кирген. Уандер ошондой эле саясий таасирлерге каршы активист катары таанымал. Ал Кошмо Штаттарда 1980-жылы Мартин Лүтер Киң кичүүнүн туулган күнүн майрам кылуу кыймылын жетектеген. 2009-жылы Стиви Уандер Бириккен Улуттар Уюмунун тынчтык элчиси аталган. 2013-жылы АКШдагы эң алдыңкы ырлар тизмегинин 55 жылдык мааракесин өткөрүү үчүн Биллборд журналы Биллборд мыкты 100 ыр тизмегин жарыялаган. Бул тизмеде Стиви Уандер алтынчы сапта болгон.

 Өмүр таржымалы 

 Сыйлыктары 

 Шилтемелер 
Категория:АКШ ырчылары
Категория:20-кылымдын ырчылары
Категория:Арип боюнча ырчылар
Категория:Арип боюнча музыканттар
Грэмми

"Грэмми" сыйлыгы (түп нускада Грэмофон сыйлыгы деп аталат же Грэмми) — үн жаздыруучу Академия (англ. The Recording Academy) тарабынан англис тилиндеги музыка индустриясындагы чоң жетишкендиктери үчүн ыйгарылган сыйлык болуп саналат. Сыйлык тапшыруунун жылдык салтанатында белгилүү артисттер ыр-шоу көрсөтүүлөрүн аткарышат жана популярдуу сыйлыктардын презентациясы өткөрүлөт. Бул сыйлык "Emmy Awards" сыйлыгы (телеберүү), "Tony Awards" сыйлыгы (сахнада аткаруулар) жана "Оскар" сыйлыгы (тасма) сыяктуу музыка индустриясындагы сыйлыктарды ыйгарат.

Алгачкы "Грэмми" сыйлыгын тапшыруу салтанаты 1959-жылы, 4-майда өткөрүлгөн жана ал 1958-жылга чейинки музыка дүйнөсүнө салым кошкон аткаруучулардын урматына арналган. 2011-жылдагы салтанаттан кийин, Үн жаздыруучу Академия 2012-жылда бериле турган "Грэмми" сыйлыктарынын категорияларын кайрадан карап чыккан. 59-"Грэмми" сыйлык тапшыруу аземи 2017-жылы, 12-февралда Степлс Борбору, Лос-Анжелесте өтүп, 2015-жылы, октябрдан - 2016-жылы, сентябрга чейин "Эң мыкты жетишкендик" наамын ыйгарган.

 Тарыхы 

 Шилтемелер 
Категория:Музыка сыйлыктары
Категория:Сыйлыктар арип боюнча
Категория:Сыйлыктар
Оливер Хелденс

Оливер Хелденс (англ. Oliver Heldens) — Роттердамда туулган немис дижейи жана электрондук музыканын продюсери.

2013-жылы чыккан "Gecko" (кырг. Геккон) ыры Tiësto немис дижейдин көңүлүн буруп, Хелденс анын Musical Freedom үндү жаздыруучу фирма белгиси менен келишимге кол коюп, 2014-жылдын 23-июнунда британиялык ырчы Бекки Хилл менен бирге трек жаздырып чыгарышкан. Ошондой эле Хелденстин эки жылдан бери ар апта сайын чыккан Heldeep Radio аталышындагы подкасты бар.

2015-жылы Oli H (кыскартылган: Оливер Хелденс) тескерисинен жазылганда HI-LO сахналык аты аркылуу бас-хаус жанрындагы ырларды чыгарып баштаган.Бул сахналык аты аркылуу Хелденс үч сингл жаздырган, алар: "Crank It Up" (кырг. "Берилүү"), "Renegade Mastah" (кырг. "Мастах чыккынчысы") жана "Wappy Flirt" (кырг. "Ашыктык флирти"), акыркы эки сингли өзүнүн Heldeep Records үндү жаздыруучу фирма белгиси аркылуу жаздырылып чыккан.

 Өмүр таржымалы 

 Сыйлыктары 

 Шилтемелер 
Категория:Арип боюнча музыканттар
Дэвид Ли Рот

Дэвид Ли Рот (англ. David Lee Roth; 1954-жылы 10-октябрь) - америкалык рок-вокалист, музыкант, ыр жазуучу, актер, автор жана мурунку радио алпаруучу. 2007-жылы Рот Рок-н-роллдун атак-даңк музейине кошулган. Рот Van Halen рок-тобунун алгачкы (1974-1985) жана учурдагы (2006-азыркы убакытка чейин) башкы вокалисти катары таанымал. Ошондой эле Рот соло ырчы катары RIAA тастыктамалоосунун алтын жана ак алтын тастыктамаларына татыктуу болгон көптөгөн чыгармаларды жараткан. Жыйырма жыл өткөн соң, 2006-жылы Van Halen кайрадан биригип, алардын Түндүк Америкалык туру топтун тарыхындагы жана 2006-жылдын эң көп кассалык чогултуусу менен белгиленди. 2012-жылы Рот менен Van Halen A Different Kind of Truth ''' (кырг. Чындыктын башка түрү) альбомун жаздырып чыгарган.

 Өмүр таржымалы 

 Сыйлыктары 

 Шилтемелер 
Категория:АКШ ырчылары
Категория:20-кылымдын ырчылары
Категория:Арип боюнча ырчылар
Категория:Арип боюнча музыканттар
Шинейд О’Коннор

Шинейд Мэри Бернадетт О’Коннор (англ. Sinéad Marie Bernadette O'Connor, айтылышы: /ʃɪˈneɪd oʊˈkɒnər/; 1966-жылы 8-декабрь) - ирландиялык ыр жазуучу, ырчы, 1980-жылдардын аягында The Lion and the Cobra алгачкы альбому жаздырылып чыккан учурда атак-даңкка жеткен. Ал эми 1990-жылы О’Коннор Принстин "Nothing Compares 2 U" ''' (кырг. "Сага эч ким теңдешсиз") аталышындагы жаңы ыры менен эл аралык атак-даңкка жеткен.

Ошондон бери, чыгармачылык жолунда О’Коннор көптөгөн талаштарга дуушар болгон, алардын себеби ырчынын билдирүүлөрү менен жаңсоолору (католик болгону менен поптор сыяктуу диний наам берүүсү) жана дин, аял укуктары, согуш жана балдарга жаман мамиле жасоо сыяктуу маселелер боюнча анын кескин ой-пикирлери кирет.

О’Коннер 10 альбом жаздырганынан тышкары ал көптөгөн сингл, тасма ырларын жаздырган жана башка ырчылар менен биргелешип иштеп жана соопчулук концерттерде ырдайт.

 Өмүр таржымалы 

 Сыйлыктары 

 Шилтемелер 
Категория:Арип боюнча ырчылар
Skillet

Skillet — 1996-жылы Мемфисте (Теннесси) түзүлгөн америкалык христиандык рок-тобу. Топтун учурдагы курамы: жубайлар Жон (вокал, бас-гитара) менен Кори Купер (ритм-гитара, клавиштүү инструмент, бэк-вокал) жана ошондой эле доолбасчы Жен Лежер (вокал) менен Сет Моррисон (соло-гитара). Бул топ тогуз альбом чыгарган. Collide ''' (кырг. Кагылышуу) менен Comatose (кырг. Коматоздук) альбомдору "Грэмми" сыйлыгынын талапкерлери болгон. RIAA ассоциациясы Awake (кырг. Ойгоо) менен Comatose альбомдоруна ак алтын тастыктамасын ыйгарды, ал эми 2016-жылдын 12-июлунда Rise (кырг. Өйдө чыгуу) альбому алтын тастыктамага ээ болгон.

Skillet тобунун түзүлүшүнөн бери курамында бир канча өзгөрүүлөр болгон, топтун негиздөөчүсү Жон Купер өзгөрүлбөс мүчөсү бойдон калган. Songkick.com боюнча талыкпаган гастролдук иш ырааты үчүн Skillet 2010-жылы "Эң көп иштеген топ" тизмесинде беш эң мыкты топтордун арасына кирген.

 Тарыхы 

 Курамы 

 Сыйлыктары 

 Шилтемелер 
Категория:АКШ музыка топтору
Категория:Арип боюнча музыканттар
Категория:Арип боюнча ырчылар
Стив Аоки

Стивен Хироүки "Стив" Аоки (англ. Steven Hiroyuki "Steve" Aoki; 1977-жылы 30-ноябрь) — америкалык электр-хаус музыканты, музыкалык продюсер, дижей жана музыка жазып аткаруучу. 2012-жылы Pollstar Аокини "түндүк Американын таланттуу бийчиси" деп атаган. Ал will.i.am, Афрожек, LMFAO, Linkin Park, Игги Азалия, Лил Жон, Laidback Luke, Луи Томлинсон, жана ремикстери менен белгилүү болгон Кид Кади сыяктуу продюсер жана вокалисттер менен бирге иштеген. Аоки Billboard чарттарында орун алган бир канча студиялык альбом чыгарган, алардын ичинде "Wonderland" ''' (кырг. "Укмуштар өлкөсү") альбому "Грэмми" сыйлыгынын 2013-жылдын "Эң мыкты бий/электрондук альбому" номинациясына талапкер болгон. Ал глобалдык сооп жардам берүү уюмдарга акча каражаттарын көбөйтүү боюнча Стив Аоки атындагы соопчулук фондунун (англ. Steve Aoki Charitable Fund) негиздөөчүсү.

2017-жылдын 21-апрелинде Стив Netflix компаниянын "Билл Най дүйнөнү куткарууда" (англ. Bill Nye Saves the World) телевизиондук шоуда атайын конок катары келип катышкан.

 Өмүр таржымалы 

 Сыйлыктары 

 Шилтемелер 
Категория:Дижейлер
Категория:Арип боюнча музыканттар
Категория:Продюсерлер арип боюнча
Карл Кокс

Карл Кокс (англ. Carl Cox; 1962-жылы 29-июль) - Барбадосто туулган британиялык дижейи, хаус жана техно музыкалык жанрлардын продюсери. 

1980-жылдары Кокс электроника индустриянын брейкбит-хардкор стилинин башкы дижейи болгон. Кокс көптөгөн клубтарда, бүткүл дүйнөлүк мааракелерде жана Би-би-си радионун ай сайын чыккан 1's Essential Mix программасында дижейдик талантын ишке ашырган. 2001-2016-жылдар арасы белгилүү Space Ibiza түнкү клубунда жай сайын өткөн "Music is Revolution" ''' (кырг. "Музыка - бул ыңкылап") жабык зоок кечесинин алпаруучусу болгон. 

Кокс 1999-жылы Intec Records болуп негизделген белгини учурда Intec Digital аталышындагы фирма белгисин жетектейт. Ошондой эле Кокс "Global" (кырг. "Дүйнөлүк") аталышындагы радио-шоуду башкарган. 2017-жылы февралдан баштап шоу менен жумушун токтотоорун жарыялады. 

Кокс Ultra Music Festival (кырг. Ультра музыкалык фестиваль), BPM Festival (кырг. BPM фестивали), Awakenings (кырг. "Ойгонуулар") сыяктуу фестивалдарда өзүнүн "Carl Cox & Friends" (кырг. Карл Кокс жана достору) программасын аткарчу.

 Өмүр таржымалы 

 Сыйлыктары 

 Шилтемелер 
Категория:Дижейлер
Категория:Британия дижейлери
Категория:Арип боюнча музыканттар
Категория:Продюсерлер арип боюнча
Роберт Плант

Роберт Энтони Плант (англ. Robert Anthony Plant; 1948-жылы 20-август) — англиялык ырчы, ыр жазуучу, музыкант Led Zeppelin рок-тобунун негизги ырчысы жана ырларынын автору катары таанымал.

Катуу жана бийик үнү (өзгөчө анын үнүнүн бийиктигинде байкалат) 50 жылдан ашык чыгармачылык ишинин кепили болгон. Плант рок-н-ролл тарыхынын эң мыкты ырчысы, ал Фредди Меркүри, Эксл Роуз жана Крис Корнелл сыяктуу ырчыларга таасирин берген. 2006-жылы Hit Parader журналы Плантты "Эң мыкты металл жанрынын вокалисти" деп атаган. 2009-жылы Planet Rock сырамжылоосу боюнча Плант "Рок музыкасынын эң мыкты үнү" болуп аталган. 2008-жылы Rolling Stone журналынын редакторлору аны "100 эң мыкты ырчылар" тизмесинде 15-орунду берген. 2011-жылы Rolling Stone журналынын окурмандары Плантты "Эң мыкты негизги ырчы" деп табышкан.

 Өмүр таржымалы 

 Сыйлыктары 

 Шилтемелер 
Категория:Арип боюнча ырчылар
Категория:Арип боюнча музыканттар
Дейв Гаан

Дэвид Гаан (англ. David "Dave" Gahan, айтылышы: /ˈɡɑːn/, төрөлгөн аты: Дэвид Кэлкотт англ. (David Callcott); 1962-жылы 9-май) — англиялык ыр жазуучу, ырчы, ал Depeche Mode электро-тобунун түзүлүшүнөн баштап (1980-жыл) баритон-вокалисти болгону менен таанымал. Ал ошондой эле жеке чыгармачылык иши менен алек болуп 2003-жылы (Paper Monsters (кырг. Кагаз монстрлери)) жана 2007-жылы (Hourglass (кырг. Кум сааты)) альбом жаздырган.

Кесиптеши Мартин Гор Depeche Mode тобунун негизги ыр жазуучусу болсо дагы, Гаан топтун акыркы альбомдоруна (Playing the Angel (кырг. Периште оюну; 2005), Sounds of the Universe (кырг. Аалам үндөрү) (2009), Delta Machine (кырг. Дельта-машине; 2013), and Spirit (кырг. Рух; 2017)) кирген бир нече ыр жазып өзүнүн салымын кошкон. Альбомдорго кирген Гаандын үч ыры сингл катары жаздырылып чыгарылган, алардын ичине "Suffer Well" (кырг. "Азап тартуу"; 2005), "Hole to Feed" (кырг. "Тамак берүү үчүн тешик"; 2009) жана "Should Be Higher" (кырг. "Бийиктикке жетүү керек"; 2013) кирет. 2012чи жана 2015-жылы Soulsavers тобунун The Light the Dead See (кырг. Өлгөндөрдүн жарыгы) жана Angels & Ghosts (кырг. Периштелер менен арбактар) альбомдоруна ыр жазып кээ бирөөлөрүн ырдап аткарган. Q журналы Гаанды "Эң мыкты 100 ырчы" тизмесинде 73-орунду берип, "100 эң мыкты фронтмен" тизмесинде 27-орунга жайгаштырган.

 Өмүр таржымалы 

 Дискографиясы 
Дейв Гаан Depeche Mode менен
Жеке 
 Paper Monsters (2003)
 Hourglass (2007)
Soulsavers тобу менен
 The Light the Dead See (2012)
 Angels & Ghosts (2015)

 Сыйлыктары 

 Шилтемелер 
Категория:Британия ырчылары
Категория:20-кылымдын ырчылары
Категория:Арип боюнча ырчылар
Категория:Арип боюнча музыканттар
Мартин Гор

thumb
Мартин Ли Гор (англ. Martin Lee Gore; 1961-жылы 23-июль) — англиялык ыр жазуучу, ырчы, гитарист, пианист, продюсер, ремикс жасоочу жана дижей. Depeche Mode тобунун негиздөөчүлөрүнүн бири болуп Мартин Гор топтун ырларынын көбүн жазган. Мартин Гор сахнада кырк жыл бою иштеп келе жатат. Гордун таанымал болгон композицияларынын ичине кирген хиттери: "Personal Jesus" (кырг. "Өздүк Ыса"), "Enjoy the Silence" (кырг. "Жымжырттан ыракат ал"), "Stripped" (кырг. "Жылаңач"), "It's No Good" (кырг. "Пайдасыз"), "In Your Room" (кырг. "Бөлмөң ичинде"), "Strangelove" (кырг. "Таң каларлык сүйүү"), "I Feel You" (кырг. "Сени сезем"), "People Are People" (кырг. "Адамдар деген адамдар"), "Precious" (кырг. "Кымбаттуу"), "A Question of Time" (кырг. "Убакыт ала турчу суроо"), "Policy of Truth" (кырг. "Чындыктын саясаты"), "Everything Counts" (кырг. "Баардыгы эсептелет"), "Behind the Wheel" (кырг. "Рулда отуруу"), "Shake the Disease" (кырг. "Ооруну силкүү"), "Never Let Me Down Again" (кырг. "Мындан кийин мени оңтойсуз абалда калтырба") жана башкалар.

Depeche Mode тобуна ыр жазып музыка жараткандан тышкары Гор кээ бир ырларын башкы ырчы катары аткарган, алардын ичине, мисал катары "Somebody" (кырг. "Кимдир бирөө"), "A Question of Lust" (кырг. "Кумарлануу жөнүндө суроо"), "Home" (кырг. "Үй") жана "One Caress" (кырг. "Бир мээрим") кирет. Ал топтун башка ырларынын жардамчы бэк-вокалисти катары аткарган.

Ыр жазуучулардын, композиторлордун жана авторлордун британиялык академиясы 1999-жылы Мартин Горго Айвор Новелло сыйлыгынын "Эл аралык жетишкендик" номинациясын ыйгарган.

 Өмүр таржымалы 

 Сыйлыктары 

 Шилтемелер 
Категория:Дижейлер
Категория:20-кылымдын ырчылары
Категория:Арип боюнча ырчылар
Категория:Арип боюнча музыканттар
Ленни Кравиц

thumb
Леонард Альберт Кравиц (англ. Leonard Albert Kravitz; 1964-жылы 26-май) — америкалык ырчы, ыр жазуучу, актер жана музыкалык продюсер. Анын "ретро" стили рок, блюз, соул, ритм-н-блюз, фанк, жаз, регги, хард-рок, психоделия, поп, фолк жана баллада жанрларын камтыйт. Бэк жана негизги вокал аткаруудан сырткары, Кравиц үн жаздырууларда өзүнүң музыкалык аспаптары менен ойнойт.

Ал 1999-жылдан 2002-жылга чейин, катары менен төрт жыл "Грэмми" сыйлыгынын "Эң мыкты эркек ырчы" номинациясына татыган, ушуну менен ал эркектер арасында ыраатуу жеңүүлөрү менен рекорд койгон. Ал көптөгөн сыйлыктарга ээ болуп, ар кайсы номинацияларга талапкер болгон, алардын ичинде: American Music Awards сыйлыгы, MTV Video Music Awards сыйлыгы, Радио музыка сыйлыгы, Brit Awards сыйлыгы жана Blockbuster Entertainment Awards сыйлыгы. Ал ошондой эле VH1 каналдын "100 эң мыкты хард-рок ырчысы" тизмесинде 93-орунга ээ болгон. 2011-жылдын 1-декабрында Кравиц Чыгармачылык жана искусство орденинин офицери болгон. Ал "Ачкачылык оюндары" (англ. Hunger Games) тасма серияларында Цинна аттуу каармандын ролун аткрган.

 Өмүр таржымалы 

 Сыйлыктары 

 Шилтемелер 
Категория:АКШ ырчылары
Категория:20-кылымдын ырчылары
Категория:Арип боюнча ырчылар
Категория:Актерлор
Категория:Продюсерлер арип боюнча